— 64 — 



soient bon et continuel propugnateur de l'Eglise et oppugna- 

 teur des hérétiques ; et comme ilz se sentoient environnez des 

 provinces publicquement infectes, comme sont Basle, Louzaine, 

 Montbéliard, Genefve, qui taschent estandre le levain de leurs 

 erreurs, ilz pensèrent estre très nécessaire, pour obvier à telz 

 dangers, me retenir pour continuer en prédications salutaires 

 comme j'avois, par le commandement de mondict sieur, com- 

 mancé : tellement que Nostre Sainct Père m'a conféré ladicte 

 prébende (1) pour les mesmes causes, comme il appert par le 

 bref, et, que plus est, celluy de tous mes adversaires qui plus 

 bostilement me persécute, fut des premiers à me donner ce tes- 

 moignage et à promovoir cestedicte supplication. 



Et tant s'en faut-il , Messieurs , que lesdictz de chapitre ayent 

 eu cause de soy repentir de m'avoir faict ceste faveur, que der- 

 nièrement, comme Testât de sufïragant vacquoit ou lieu de Be- 

 sançon, ayans opinion, pour les causes susdictes, que je serois 

 plus à propoz pour la desserte de cest estât que d'aultres que 

 l'on disoit ambir ceste charge, ilz ont bien voulu et de faict ont 

 supplié, avec mondict sieur l'administrateur, le Sainct Père me 

 donner tiltre épiscopal et me commettre à l'exercice dudict suf- 

 fraganéat, alléguans les mesmes causes qui les mouvoient à ce 

 faire, que desjà depuis huict ou neuf ans ilz avoient allégué pour 

 me faire leur confrère. 



Et affin que vous entendez, Messieurs, quelles raisons ilz ont 

 eu de ce faire, il m'est besoing mettre en avant, pour la tuition 

 de leur honneur, quelques poinctz de ma versation. Hz ont veu, 

 par ledict espace de temps continuellement, à quantes foys l'on 

 a en la cité de Besançon dressé processions générales, que a 

 esté bien soubvent, pour la tranquilité de tous les Estas de la 

 Ghrestienté, pour le bon succèz et progrèz des louables entre- 

 prises de Sa Majesté, que j'ay esté entremis quasi tousjours 

 pour faire le sermon, là où le peuple est tousjours accouru avec 

 telle satisfaction et édification que de la mémoyre des vivans il 

 s'est jamaix veu. Hz ont apperceu que le but et l'esprit de mes 

 concions a tousjours esté de promovoir la gloire de Dieu, l'obéis- 

 sance de l'Eglise, l'édification publicque, et maintenir la doc- 



Ci) En 154G. 



